
REFERAT
Privind participarea Consiliului Local în calitate de coorganizator la manifestarea 
„Panteon Bănăţean – Constantin Diaconovici Loga, eminent cărturar şi dascăl”, organizată 

de Asociaţia Culturală „Constantin Brâncuşi”din Timişoara
Prin adresa nr. SC2004 – 020990 / 30.11.2004 Asociaţia Culturală „Constantin Brâncuşi” din Timişoara a solicitat Consiliului Local al municipiului Timişoara sprijinul financiar pentru organizarea manifestării „Panteon Bănăţean – Constantin Diaconovici Loga, eminent cărturar şi dascăl”, care se va desfăşura în data de 22 noiembrie 2005 la Timişoara.
Manifestarea se va desfăşura cu ocazia aniversării a 235 de ani de la naşterea marelui cărturar şi îşi propune aducerea în memoria generaţiilor prezente a activităţii de pionierat desfăşurată de eminentul cărturar şi dascăl bănăţean, precum şi promovarea unor tinere talente literar–artistice provenite din rândul elevilor.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 20.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

